Беседа:Нервна анорексия

message: Бих желала под статията да има пояснение, че до голяма степен е използван превод на статията в английската уикипедия, но не знам  точната формулировка за това. Срещала съм подобно нещо в други статии.
--Maymay 13:57, 13 август 2007 (UTC)
replies: text: Има различни варианти: по-старите шаблони  и  както и наскоро създаденият и най-удачен . Има и други, но тези са най-лесни. --Спири / беседка 14:12, 13 август 2007 (UTC)

message: 1) Заглавието "Анорексия неРВоза" намирам за неподходящо (въпреки че е буквална транскрипция на латинското наименование). Неподходящо е, защото няма дума "неРВоза" в българския език (въпреки че има думи "неРВ" и "неРВен"), както лесно може да покаже справката в кой да е речник. Лекарите може да са го приели като термин или професионален жаргон, но "Уикипедия" е предназначена за масовия потребител. Такова заглавие създава риск от объркване на масовия читател, който вероятно ще започне да мисли, че думата "неВРоза" поначало е сбъркана, и ще започне да я пише като "неРВоза".   :-(
Накратко, българският език не е латински (нито английски) и си има собствени изисквания.
2) Заглавието "Анорексия неВРоза", което отначало ми се стори правилно, май не е подходящо, защото някои специалисти не са съгласни анорексията да се определя като неВРоза. Всъщност тук трябва да даде мнение някой психиатър: неВРоза ли е анорексията? Във всеки случай от шаблона за бързо изтриване е ясно, че срещу това заглавие има възражения.
3) Щом и двете заглавия са неподходяши, трябва да се помисли за трети, по-подходящ вариант. Съответната страница на "Фрамар" (смятам, че това е достатъчно авторитетен сайт, принадлежащ на специалисти по темата) болестта е наречена "Нервна анорексия". Намирам това заглавие за най-подходящо за страницата в "Уикипедия". Терминът "анорексия неРВоза" не бива да се среща изобщо, поне не на кирилица (на латиница може, най-добре еднократно, за сведение на читателя). Справката показва, че в руската "Википедия" е възприет същият подход.
4) В тясна връзка се намира другата статия (само "Анорексия"), която се отнася за симптома "липса на апетит". Двата текста дават превес на жаргона на специалистите, което не е оправдано: има разлика между медицинската терминология и всекидневния език, а "Уикипедия" не е медицинска енциклопедия. Защитаваната употреба на двата термина е сама по себе си последователна, но подходяща само за медицинските среди. В този смисъл двете статии са пристрастни в препоръката кой термин кога да се ползва. Вместо това трябва да се покажат двете гледни точки:
— В специализирани обсъждания "анорексия" се нарича симптомът (липсата на апетит), а "нервна анорексия" се нарича заболяването.
— Извън този контекст, тоест в ежедневието, "анорексия" за по-кратко се нарича заболяването, а "безапетитие" или "липса на апетит", или "намален апетит" се нарича симптомът. 
Сегашният текст е не само пристрастен (представя едната гледна точка), но и подвеждащ. Какво би си помислил пациент, на когото му кажат, че има "анорексия"?   :-(
5) За другата статия — "Булимия неРВоза", която преместих на "Булимия неВРоза" — важат аналогични съображения: изглежда, че най-подходящото име за нея е "Нервна булимия", наричана в ежедневието просто "булимия". Болестта е известна още от древността под името "вълчи глад", което е доста описателно и се споменава дори от специалисти (макари като неофициално название), а парадоксално не се споменава в статията (вярно, че тя е мъниче). 
Накратко, нека бъдем точни в термините, но да не насилваме и загрозяваме българския език.  — Предният неподписан коментар е направен от анонимен потребител с адрес 91.139.213.126 (беседа)
replies: text: Уважаеми уикипедианецо, нека да не бързаме да правим такива мащабни промени, без да сме уточнили въпроса, по възможност с повече потребители. Ilikeliljon например е психолог. Не казвам, че промените ти са неправилни, но първо, ти си изтрил текста на една страница и си го поставил в друга. Това не е конструктивно. Едно от предимствата на регистрираните потребители е, че могат да преместват страници. Второ, още не е уточнен правилният вариант. На латински е anorexia nervosa. Заглавието, както забелязваш и ти, е директна транслитерация. Не съм експерт. Възможно ли е нервоза и невроза да са две отделни думи? Има ли вариант за по-коректно предаване на термина на български? Необходимо е да се изчака малко повече, за да си отговорим на всички въпроси. Carbonaro. (беседа) 19:45, 12 септември 2023 (UTC)
replies: text: : В десетата ревизия на Международната класификация на болестите МКБ-10 е известна като нервна анорексия. Това е предпоследното издание, но мисля, че МКБ-11 още няма превод на български език. Предлагам статията да се преименува така както е описано там - https://srzi.bg/uploads/pages/Lechebni_zavedeniq/3.MKB_10/1_mkb_v1_part1.pdf --Ilikeliljon (беседа) 21:37, 12 септември 2023 (UTC)
replies: text: ::https://bulgarian-journal-of-psychiatry.bg/wp-content/uploads/2021/08/BJP-43-2019.pdf

text: ::(Реферира се в БД Българска медицинска литература)

text: ::https://www.mh.government.bg/bg/novini/aktualno/svetoven-den-za-borba-s-hranitelnite-razstrojstva/

text: ::https://repository.mu-varna.bg/dspviewerb/srv/viewer/eng/9c48bec1-6ee8-4072-af8f-7a54afa60a1e?tk=nEi-wW7oQHKvj3pUr6YKHgAAAABlA0YH.69tjAV4eqdrXQowrpY9B_g&dspcontext&sequence=20001&bitstreamId=10bd8ad4-8a9e-4ce1-8d8f-a1017ea1b20f&handle=nls/288  Павлова, Елисавета Оценка и валидиране на методика за скрининг на хранителни нарушения Катедра по психиатрия и медицинска психология / URI http://repository.mu-varna.bg/handle/nls/288 2A01:5A8:306:81E1:9B1E:CE97:E5CD:7236 17:44, 14 септември 2023 (UTC)
thread_title:  1) Анорексия неРВоза, 2) анорексия неВРоза или 3) някакъв трети вариант?